Bilal Ag Acherif
Bilal Ag Acherif (sündinud aastal 1977 Malis; perekonnanimi vahel ka kujul Cherif) on Azawadi Rahvusliku Vabastusliikumise (MNLA) peasekretär ning endine lühikest aega iseseisvana püsinud Azawadi Sõltumatu Riigi president. Aastatel 1993-2010 viibis ta Liibüas ning õppis riigiteadusi. 26. juunil 2012 sai ta Põhja-Mali konflikti raames toimunud MNLA ja islamistliku Ühtsuse ja Džihaadi Liikumine Lääne-Aafrikas vahelises lahingus haavata. MNLA kõneisiku sõnul viidi ta Burkina Fasosse meditsiinilist abi saama.